**Dirge of Cerberus: Final Fantasy VII** (jap. ージュ オブ ケルベロス -ファイナルファンタジーVII, *-Dāju obu Keruberosu -Fainaru Fantajī Sebun-*) on Square Enixin vuonna 2006 julkaisema kolmannen persoonan ammuntapeli PlayStation 2:lle. Peli on jatkoa vuoden 1997 suositulle konsoliroolipelille *Final Fantasy VII*, ja se kuuluu *Final Fantasy VII:n* maailmaan keskittyvään *Compilation of Final Fantasy VII* -sarjaan. Ammuntaan perustuva *Dirge of Cerberusin* pelimekaniikka sisältää useita roolipelivaikutteita. Pelille julkaistiin myös matkapuhelimilla pelattava lisäosa, *Dirge of Cerberus Lost Episode: Final Fantasy VII*.

*Final Fantasy VII:n* pelattavana sivuhahmona toiminut Vincent Valentine on *Dirge of Cerberus: Final Fantasy VII:n* päähenkilö. Avustamalla maailman hyvinvoinnille omistautunutta World Regenesis Organizationia hän pyrkii estämään Deepground-nimisen järjestön aikeet, jotka toteutettuina johtaisivat planeetan tuhoon. Pelin keskeisessä roolissa on sekä uusia että jo *Final Fantasy VII:ssä* esiintyneitä hahmoja.

Pelaaminen
----------

*Dirge of Cerberus: Final Fantasy VII:ää* voidaan pelata joko PlayStation 2 -ohjaimella tai USB-liitäntäisellä hiirellä ja näppäimistöllä. Kolmannen persoonan ammunnaksi luokiteltavassa pelissä on muille *Final Fantasy* -peleille tyypillisiä piirteitä, kuten tasonnostoon perustuva hahmonkehitys, osumapisteet ja erikoishyökkäyksiin käytettävät taikapisteet.

Peli jakautuu useisiin kenttiin, joissa on suoritettava luonteeltaan vaihtelevia tehtäviä. Päämääränä voi esimerkiksi olla tietyn vihollisen eliminoiminen tai liittolaisten avustaminen. Kohtaamistaan vihollisjoukoista pelihahmo selviää hengissä niin kauan kuin tämän osumapisteet ovat nollan yläpuolella. Kunkin kentän läpäistyään pelaaja voi joko ottaa itselleen kentältä keräämänsä kokemuspisteet tai muuntaa nämä rahana käytettäväksi gil-valuutaksi. Kokemuspisteitä saadaan vihollisten päihittämisestä, ja ne nostavat pelihahmon tasoa, joka kasvaessaan parantaa tämän ominaisuuksia (vahvuus, kestävyys, motoriikka ja älykkyys). Raha voidaan taas käyttää kenttiin sijoitetuilla myyntiautomaateilla erilaisiin taistelemista helpottaviin esineisiin. Näihin kuuluvat ammukset, aseiden päivitykseen tarvittavat osat sekä hahmoa parantavat lääkkeet.

Pelissä ei ole muita erikseen liitettäviä varusteita kuin Vincentin käyttämä tuliase, jolle on kolme eri vaihtoehtoa: kolmipiippuinen pistooli, kivääri ja konekivääri. Aseisiin voidaan vaihtaa ja lisätä niiden ominaisuuksiin vaikuttuvia osia, kuten piippuja, kiikaritähtäimiä sekä alun perin *Final Fantasy VII:ssä* esiintyneitä materia-kuulia, joilla voidaan ampua taikapisteitä kuluttavia magialaukauksia. Kustomoinnilla voidaan muuttaa aseiden painoa, laukaisunopeutta, tulivoimaa, kantamaa ja tarkkuutta.

Kehitys
-------

Tuottaja Yoshinori Kitase sai *Dirge of Cerberus: Final Fantasy VII:n* myötä mahdollisuuden luoda ammuntapelin, jonka tekeminen oli ollut hänen mielessään jo pitkän aikaa. Kitasen mukaan muista *Final Fantasy* -peleistä eroavaa lajityyppiä haluttiin kokeilla sen takia, että se asettaisi uudenlaisen haasteen pelin suunnittelijoille ja siten kehittäisi näiden taitoja. Tavoitteena oli myös tehdä ammuntapeleistä suositumpia Japanissa. Peliin sisällytettiin siksi helpompi vaikeustaso ja roolipeleille ominaisia piirteitä, joiden oletettiin alentavan japanilaisten pelaajien kynnystä kokeilla toimintapelejä. Myös pelin kuvaamista ensimmäisestä persoonasta pidettiin kohdeyleisölle liian vieraana, joten pelihahmo päätettiin esittää kolmannen persoonan mukaisesti joko kokonaisena tai olan yli katsottuna. *Dirge of Cerberusin* toiminnallisuudella ei siis haluttu ensisijaisesti vedota perinteisesti toimintapelejä suosiviin länsimaalaismarkkinoihin.

Vaikka pelissä ohjattava Vincent Valentine oli aiemmin *Final Fantasy VII:ssä* ollut pelkkä vapaaehtoisesti hankittava sivuhahmo, *Dirge of Cerberusissa* hänet nostettiin päärooliin. Hän sopi peliin ensinnäkin aseidensa puolesta, sillä suunnitelmana oli saada aikaan nimenomaan tuliaseisiin perustuva toimintapeli. Hahmosuunnittelija Tetsuya Nomura totesi, että moni muukin *Final Fantasy* -sarjan hahmo olisi täyttänyt pelimekaanikan vaatimat kriteerit; Vincentiin päädyttiin lopulta sen takia, että pelin kehitysaikataulu osui lähelle muiden *Final Fantasy VII* -aiheisten nimekkeiden julkaisua. Tämän lisäksi Vincent koettiin sellaiseksi päähenkilöksi, jolla pelin tarina voitiin kertoa huolitellusti. Yoshinori Kitasen mukaan hahmon salaperäinen ja murheellinen tausta voitiin ottaa pelissä suuremman tarkastelun kohteeksi.

*Dirge of Cerberusin* länsimaisiin julkaisuihin tehtiin useita japanilaisesta versiosta poikkeavia muutoksia. Pelihahmon etenemistä pyrittiin parantamaan nopeutetulla liikkeellä ja korkeammilla hypyillä. Ammunnassa käytettävä tähtäin esiintyi kuvaruudulla aiemmin vain pelihahmon olan yli näytetystä lähikuvakulmasta, mutta lokalisoiduissa versioissa tähtäintä voi hyödyntää myös kameran ollessa kauempana hahmosta. Toinen taisteluita sujuvoittaja uudistus oli, että hyökkääminen tehtiin mahdolliseksi myös hyppyjen ajaksi eikä vain siksi aikaa kun pelihahmo oli kosketuksissa maanpinnan kanssa. Alkuperäisversion tavallista helpompi vaikeustaso korvattiin erikoisvaikealla pelitilalla, jonka pelaaja saa pelin läpäistyään käyttöönsä. Uutena sisältönä peliin lisättiin myös useita sivutehtäviä sekä taide- ja musiikkigallerioita. Square Enixin PlayOnline-palvelua käyttävä moninpelituki taas poistettiin *Dirge of Cerberusista* kokonaan.

Musiikki
--------

Masashi Hamauzu vastasi *Dirge of Cerberus: Final Fantasy VII:n* musiikista. Hän sävelsi peliin yli 70 kappaletta, joista osa nauhoitettiin Tokion filharmonisen orkesterin esittämänä. Kappaleiden orkesterisovituksista vastasi Yoshihisa Hirano. *Dirge of Cerberusin* tunnuskappaleen säveltäjäksi valittiin rockmuusikko Gackt, jonka uskottiin edustavan hyvin pelin yleiskuvaa. "Redemption"-nimiselle kappaleelle haettiin aluksi balladinomaista tyyliä, josta kuitenkin luovuttiin, kun pelin kehittäjät vakuuttuivat Gacktin itse kehittämästä versiosta.

### Julkaisut

Pelin musiikista julkaistiin 15. helmikuuta 2006 kaksi levyä, *Dirge of Cerberus: Final Fantasy VII Original Soundtrack* ja "Redemption"-single. *Dirge of Cerberus: Final Fantasy VII Original Soundtrack* sisältää 53 kahdelle CD:lle talletettua kappaletta, jotka kestävät yhteensä yli kaksi tuntia. Albumi saavutti 19. sijan Oriconin myydyimpien levyjen listalla. Soundtrackista ilmestyi myös rajallisessa erässä julkaistu erikoisversio, jonka kotelo oli albumin lisäksi tarkoitettu itse pelille ja "Redemptionin" vastaavalle erikoisjulkaisulle. Kyseisen "Redemption"-singlen mukana tuli DVD, joka sisälsi kaksi kappaleesta tehtyä musiikkivideota.

Kolmas *Dirge of Cerberusin* musiikkikokoelma, *Dirge of Cerberus: Final Fantasy VII Multiplayer Mode Original Sound Collections*, julkaistiin digitaalisena Japanin iTunes Store -verkkokaupassa 30. elokuuta 2006. Albumin musiikki koostuu 27 aiemmin julkaisemattomasta kappaleesta, jotka ovat suurimmaksi osaksi japanilaisen version moninpelistä. Hamauzu sävelsi musiikista valtaosan, mutta kokoelmalla on myös muutama Ryo Yamazakin työstämä kappale.

Vastaanotto
-----------

Julkaisuviikollaan *Dirge of Cerberus: Final Fantasy VII* myi yli 365 000 kappaletta ja saavutti Japanin myyntilaston ensimmäisen sijan. Seuraavalla viikolla peli putosi maan seitsemänneksi myydyimmäksi peliksi. Kaiken kaikkiaan peliä on myyty Japanissa yli puoli miljoonaa kappaletta, ja vuoteen 2007 mennessä peli oli saavuttanut Pohjois-Amerikassa 460 000 kappaleen ja Euroopassa 270 000 kappaleen myynnin.

Ensimmäisiä pelin arvostelleita julkaisuja oli *Dengeki PS2* -lehti, joka antoi pelille yhteensä 313 pistettä 400:sta. Pelilehti *Famitsū* julkaisi *Dirge of Cerberus* -arvostelunsa kolme viikkoa pelin ilmestymisen jälkeen, ja kukin lehden neljästä toimittajasta antoi sille arvosanan 7. Arvostelun myöhäinen ajankohta herätti epäilyksiä siitä, että lehti olisi halunnut välttää kriittisen arvionsa vaikutusta pelin myyntiin.

Länsimaissa useat arvostelijat pitivät pelin animaatiokohtauksia näyttävinä; GameTrailersin ja GameSpotin mukaan ne olivat lähellä *Final Fantasy VII: Advent Children* -elokuvan tasoa. Eurogamer kutsui myös pelin musiikkia huomionarvoiseksi, ja GameSpot sanoi sen olevan hyvässä yhteissoinnussa toiminnan kanssa. Audiovisuaalisuuden lisäksi suurena vahvuutena mainittiin aseiden sujuva kustomointijärjestelmä. GameTrailers ja IGN kehuivat pelin vaikuttavaa tarinaa ja hahmojen persoonallisuuksien kehittymistä. IGN:n mielestä *Dirge of Cerberusin* länsimaisen version parannukset tekivät pelistä "nopeamman, eheämmän ja intensiivisemmän".

Suurimpia kritiikin aiheita olivat *Dirge of Cerberusin* lineaarisena pidetty kenttäsuunnittelu sekä liian useasti näytetyt välikohtaukset, jotka haittasivat pelin rytmitystä. GameSpot totesi ammunnan olevan toimivaa mutta epätyydyttävää, ja pelissä esiintyviä vihollisia moitittiin alhaisesta tekoälystä ja liian yhdenmukaisesta ulkonäöstä. 1UP.comin, Eurogamerin ja *GamePron* arvosteluissa kritisoitiin karuiksi koettuja ympäristöjä. Eurogamerin mielestä peli oli myös liian helppo eikä tarjonnut tarpeeksi mielenkiintoisia sivutehtäviä.

*Dirge of Cerberusin* arvostelleet *Electronic Gaming Monthly* -lehden toimittajat totesivat, että pelin suunnittelussa oli heitetty hukkaan *Final Fantasy VII* -teeman potentiaali. Arvosanan 4/10 antaneen *Edge*-lehden mielestä *Final Fantasy VII:n* kehittäjät eivät olleet *Dirge of Cerberusissa* pitäytyneet niissä asioissa, joilla he olivat alun perin pystyneet luomaan pelin maailmasta viehättävän.

Lähteet
-------

1. 1 2 3 4  "Credits", *Dirge of Cerberus: Final Fantasy VII*, s. 18. *Dirge of Cerberus: Final Fantasy VII:n* ohjekirja. Square Enix, 2006. (englanniksi)
2. ↑  "Basic Controls", *Dirge of Cerberus: Final Fantasy VII*, s. 4. *Dirge of Cerberus: Final Fantasy VII:n* ohjekirja. Square Enix, 2006. (englanniksi)
3. 1 2 3 4 5 6  "Playing the Game", *Dirge of Cerberus: Final Fantasy VII*, s. 10. *Dirge of Cerberus: Final Fantasy VII:n* ohjekirja. Square Enix, 2006. (englanniksi)
4. 1 2 3 4 5 6 7 8 9  Dirge Of Cerberus: Final Fantasy VII Video Game, Review  16.8.2006. GameTrailers. Viitattu 12.7.2010. (englanniksi)
5. 1 2 3  "The Main Menu", *Dirge of Cerberus: Final Fantasy VII*, s. 12–13. *Dirge of Cerberus: Final Fantasy VII:n* ohjekirja. Square Enix, 2006. (englanniksi)
6. ↑  "Actions", *Dirge of Cerberus: Final Fantasy VII*, s. 15. *Dirge of Cerberus: Final Fantasy VII:n* ohjekirja. Square Enix, 2006. (englanniksi)
7. 1 2 3 4 5  Dirge Of Cerberus: Final Fantasy VII Video Game, E3 2K6 GT Interview  7.6.2006. GameTrailers. Viitattu 5.7.2010. (englanniksi)
8. 1 2 3 4 5 6 7  Cheng, Justin: E3 2005: Yoshinori Kitase Interview  19.5.2005. IGN. Viitattu 5.7.2010. (englanniksi)
9. 1 2 3 4 5 6  Dirge of Cerberus: Interview with the Creators  8.1.2009. The Lifestream. Viitattu 17.7.2010. (englanniksi)
10. 1 2  Dirge Of Cerberus: Final Fantasy VII Video Game, Import vs. Domestic Comparison  31.7.2006. GameTrailers. Viitattu 14.7.2010. (englanniksi)
11. ↑  Dirge of Cerberus: Final Fantasy VII going "international" in Japan  10.7.2008. Siliconera. Viitattu 14.7.2010. (englanniksi)
12. 1 2 3 4  Winkler, Chris: RPGFan Soundtracks - Dirge Of Cerberus -Final Fantasy VII- OST RPGFan. Viitattu 18.7.2010. (englanniksi)
13. ↑  Totz: Square Enix Music Online :: Dirge of Cerberus Final Fantasy VII Multiplayer Mode Sound Collections :: Album Information Square Enix Music Online. Viitattu 18.7.2010. (englanniksi)
14. 1 2  Totz: Square Enix Music Online :: Dirge of Cerberus Final Fantasy VII Original Soundtrack :: Review by Totz Square Enix Music Online. Viitattu 18.7.2010. (englanniksi)
15. ↑  Gann, Patrick: RPGFan Soundtracks - Gakt - Redemption RPGFan.  Arkistoitu 5.6.2010. Viitattu 18.7.2010. (englanniksi)
16. ↑  ＤＩＲＧＥ　ｏｆ　ＣＥＲＢＥＲＵＳ－ＦＩＮＡＬ　ＦＡＮＴＡＳＹ　ＶＩＩ－Ｏｒｉｇｉｎａｌ　Ｓｏｕｎｄｔｒａｃｋ Oricon. Viitattu 18.7.2010. (japaniksi)
17. ↑  Dirge of Cerberus -Final Fantasy VII- Original Soundtrack [Limited Edition] CDJapan. Viitattu 18.7.2010. (englanniksi)
18. ↑  Redemption [w/ DVD, Limited Edition] CDJapan. Viitattu 18.7.2010. (englanniksi)
19. 1 2 3  Square Enix Music Download Square Enix.  Arkistoitu 20.1.2010. Viitattu 18.7.2010. (japaniksi)
20. 1 2 3  Totz: Square Enix Music Online :: Dirge of Cerberus Final Fantasy VII Multiplayer Mode Sound Collections :: Review by Totz Square Enix Music Online. Viitattu 18.7.2010. (englanniksi)
21. ↑  Dirge of Cerberus: Final Fantasy VII for PlayStation 2 Gamerankings. Viitattu 12.7.2010. (englanniksi)
22. 1 2 3  Dirge of Cerberus: Final Fantasy VII (ps2) reviews Metacritic. Viitattu 12.7.2010. (englanniksi)
23. 1 2  Bettenhausen, Shane: Dirge of Cerberus: Final Fantasy VII Review  29.8.2006. 1UP.com. Viitattu 12.7.2010. (englanniksi)[vanhentunut linkki]
24. 1 2  MacDonald, Mark: Dirge of Cerberus: Final Fantasy VII Review  29.8.2006. 1UP.com. Viitattu 12.7.2010. (englanniksi)[vanhentunut linkki]
25. 1 2  Pfister, Andrew: Dirge of Cerberus: Final Fantasy VII Review  29.8.2006. 1UP.com. Viitattu 12.7.2010. (englanniksi)[vanhentunut linkki]
26. 1 2 3 4 5 6 7 8 9  Fahey, Rob: Dirge of Cerberus: Final Fantasy VII PlayStation 2 Review  16.11.2006. Eurogamer. Viitattu 12.7.2010. (englanniksi)
27. 1 2 3  Dormer, Dan: Famitsu Digs Into Dirge of Cerberus  8.2.2006. 1UP.com. Viitattu 12.7.2010. (englanniksi)
28. 1 2 3 4  Bones: Dirge of Cerberus: Final Fantasy VII Review  16.8.2006. GamePro.  Arkistoitu 4.2.2010. Viitattu 12.7.2010. (englanniksi)
29. 1 2 3 4 5 6 7 8  Mueller, Greg: Dirge of Cerberus: Final Fantasy VII Review  15.8.2006. GameSpot.  Arkistoitu 31.10.2011. Viitattu 12.7.2010. (englanniksi)
30. 1 2 3 4 5  Dunham, Jeremy: Dirge of Cerberus: Final Fantasy VII Review  11.8.2006. IGN. Viitattu 12.7.2010. (englanniksi)
31. 1 2  Sony PS2 Japanese Ranking Japan-Game Charts.  Arkistoitu 1.8.2008. Viitattu 12.7.2010. (englanniksi)
32. 1 2 3  Mueller, Greg: Japanese Sales Charts, Week Ending February 5  10.2.2006. Gamasutra. Viitattu 12.7.2010. (englanniksi)
33. ↑  Annual Report 2007  31.8.2007. Square Enix. Viitattu 12.7.2010. (englanniksi)
34. ↑  Pueschel, Ian: News - Famitsu/Dengenki Review Scores - Dirge of Cerberus, Tourist Trophy  25.1.2006. Games Are Fun. Viitattu 22.7.2010. (englanniksi)
35. 1 2  Pfister, Andrew: Dirge of Cerberus: Final Fantasy VII Review  15.8.2006. 1UP.com. Viitattu 12.7.2010. (englanniksi)[vanhentunut linkki]

Aiheesta muualla
----------------

* Japanin virallinen *Dirge of Cerberus: Final Fantasy VII* -sivusto (japaniksi)
* Pohjois-Amerikan virallinen *Dirge of Cerberus: Final Fantasy VII* -sivusto (englanniksi)

*Final Fantasy* -pelisarja

|  |  |
| --- | --- |
| Pääsarja | 
* *Final Fantasy*
* *II*
* *III*
* *IV*
* *V*
* *VI*
* *VII*
* *VIII*
* *IX*
* *X*
* *XI*
* *XII*
* *XIII*
* *XIV*
* *XIV: A Realm Reborn*
* *XV*
* *XVI*

 |
| Alasarjat | 
* *Final Fantasy Crystal Chronicles*
* *Compilation of Final Fantasy VII*
* *Ivalice Alliance*
* *Fabula Nova Crystallis Final Fantasy XIII*

 |
| Jatko-osat | 
* *Final Fantasy X-2*
* *Final Fantasy XII: Revenant Wings*
* *Final Fantasy IV the After: Tsuki no Kikan*
* *Final Fantasy XIII-2*
* *Lightning Returns: Final Fantasy XIII*

 |
| Sivutarinat ja spin-off-pelit | 
* *Mystic Quest*
* *Final Fantasy Mystic Quest*
* *Final Fantasy Tactics*
* *Final Fantasy Tactics Advance*
* *Dissidia: Final Fantasy*
* *Dissidia 012 Final Fantasy*
* *Dissidia Final Fantasy NT*

 |
| Uudelleenjulkaisut | 
* *Final Fantasy I–II*
* *Final Fantasy Origins*
* *Final Fantasy I & II: Dawn of Souls*
* *Final Fantasy Collection*
* *Final Fantasy Anthology*
* *Final Fantasy Chronicles*

 |
| Anime ja elokuvat | 
* *Final Fantasy: Legend of the Crystals*
* *Final Fantasy: The Spirits Within*
* *Final Fantasy: Unlimited*
* *Final Fantasy VII: Advent Children*
* *Last Order: Final Fantasy VII*
* *Kingsglaive*

 |